উবের চালক অসুস্থ হওয়ায় গাড়ির স্টিয়ারিং হাতে নিলেন তরুণী

ওয়েব ডেস্ক: গাড়ির পিছনের সিটে বসে এক ব্যক্তি। গাড়ি চালাচ্ছেন এক মহিলা। তাঁর পিছনে এক খুদে। তরুণীর ঠিক পিছনে বসে তাঁর মা। তরুণীর ডান দিকের আসনে বসে তাঁর দিদিমা। সোশ্যাল মিডিয়ায় (Social Media) ভাইরাল দিল্লির ওই ভিডিও। তা দেখে মনে হতে পারে পরিবারের সবাই মিলে ঘুরতে বেরিয়েছেন। তরুণীটি হাসিমুখে খোশ মেজাজে গাড়ি চালাচ্ছেন। না। আসলে সেটি একটি উবের। উবের চালক (Uber Driver) অসুস্থ হয়ে পড়ায় দিল্লির মহিলা গাড়ি চালাচ্ছেন। হাসিমুখে গাড়ি চালাতে-চালাতে ড্রাইভারের শরীর কেমন আছে সেই খোঁজ নিচ্ছেন তরুণী। মজা করে বলছেন টাকার অর্ধেক ভাগ দিতে হবে আমাকে। ভিডিওতেই জরুরিকালীন পরিস্থিতির (Emergency) জন্য ওই মহিলা সবাইকে গাড়ি চালাতে শিখতে বলেন। মাঝ রাস্তায় গাড়ি খারাপ হয়ে যায়। তখন ওই মহিলা স্টিয়ারিং ধরে নেন। তিনি আতঙ্ক ছড়ানোর পরিবর্তে সবাইকে গাড়ি চালানো শিখতে বলেন।

ওই মহিলা তাঁর ছোট মেয়ে, দিদিমা, মায়ের সঙ্গে ভ্রমণ করছিলেন। ইনস্টাগ্রামে তিনি লিখেছেন, এই পরিস্থিতির জন্য গাড়ি চালানো শিখুন। আমরা গুরুগ্রাম থেকে ফিরছিলাম। মাঝ রাস্তায় ড্রাইভার অসুস্থ হয়ে পড়লেন। আমাকেই দায়িত্ব নিতে হল। আপনি যদি গাড়ি চালাতে জানেন, দরকারে অন্যজনকে শেখাতে পারবেন। গত ১৮ মার্চ ওই ঘটনা ঘটে। সোশ্যাল মিডিয়া ব্যবহারকারীরা ওই মহিলার দ্রুত সিদ্ধান্ত নেওয়ার ক্ষমতার প্রশংসা করেছেন। সোশ্যাল মিডিয়ায় লেখা হয়েছে, বোন মানবিকতা প্রথম। খুব ভালো। সাবাশ। কেমন করে গাড়ি চালাতে হয় প্রত্যেকের জানা উচিত।